রুফটপ রেস্তরাঁ নিয়ে বিরাট সিদ্ধান্ত কলকাতা হাইকোর্টের

কলকাতা: কলকাতার সব হোটেলের রুফ টপ (Roof top Restaurant) ভাঙার নির্দেশিকায় অন্তর্বর্তী স্থগিতাদেশ কলকাতা হাইকোর্টের (Calcutta High Court)। আগামী বৃহস্পতিবার মামলার পরবর্তী শুনানি।ততদিন এই নির্দেশিকার ওপর অন্তর্বর্তী স্থগিতাদেশ। হোটেল গুলোর উপর কোনও করা পদক্ষেপ নিতে পারবে না পুরসভাকে নির্দেশ কলকাতা হাইকোর্টের বিচারপতি গৌরাঙ্গ কান্তর। কলকাতার হোটেলের রুফ টপ ভাঙার কলকাতা কর্পোরেশন এর সিদ্ধান্তের বিরুদ্ধে কলকাতা হাইকোর্টে দ্বারস্থ হোটেলিয়ার্স এসোসিয়েশন। ওই নোটিসের ভিত্তিতে অন্তর্বর্তী স্থগিতাদেশ চেয়ে কলকাতা হাইকোর্টের দ্বারস্থ মালিকরা। ৮ মে পর্যন্ত কার্যকর থাকবে নয়া নির্দেশিকা।

আইন না মেনে শহরে একাধিক রুফটপ রেস্তরাঁ-বার চলছে, এই অভিযোগ ওঠার পর কোপ পড়েছে রেস্তরাঁগুলিতে।কলকাতার বিভিন্ন প্রান্তের নামীদামি রেস্তরাঁ রুফটপের অংশ ভেঙে ফেলতে ইতিমধ্যে নোটিস পাঠিয়েছে পুরসভা। এই অবস্থায় কয়েকটি রুফটপ রেস্তরাঁর মালিক পুরসভার পদক্ষেপের বিরোধিতা করে আদালতের দ্বারস্থ হন। আবেদনকারী আইনজীবী আদালতে জানান, আমাদের ফায়ার লাইসেন্স আছে ।একটা হোটেলে এই ধরনের অগ্নিকাণ্ডের ঘটনায় পর সব হোটেল এর ক্ষেত্রে এই নোটিস কোনওভাবেই গ্রহণযোগ্য নয়।এতে ব্যবসায় ক্ষতি হচ্ছে ।প্রায় প্রতিদিন কেএমসি থেকে লোক আসছে ।পুলিশ ও আসছে । আমরা তো ক্রিমিনাল নই।

আরও পড়ুন: দেশের নিরাপত্তার স্বার্থে তৃণমূল কেন্দ্রের পাশেই, অবস্থান স্পষ্ট করলেন মমতা

আবেদনকারীর আইনজীবী: পুরো জায়গাটা ভেঙে ফেলা হয়েছে। একটা ৪০১ এর নোটিশের ভিত্তিতে ভেঙে ফেলা হয়েছে। আমরা অন্তরিম প্রটেকশন চাইছি। আমাদের ইলেকট্রিক কানেকশান কেটে দেওয়া হয়েছে। পুরসভার নির্দেশ অনুযায়ী রুফ টপ এর ওপরে কোনো রেস্তোরাঁ চালানো যাবে না। আমরা কোনো ক্রিমিনাল নই। মেয়র ইন কাউন্সিলের নির্দেশে হয়নি। এটা শুধু মাত্র মুখ্যমন্ত্রী এসে দেখিয়েছেন এবং তার পরে ভাঙ্গা শুরু হয়েছে। আমাদের ফায়ার লাইসেন্স আছে। আমাদের ইলেকট্রিক কানেকশান কেটে দেওয়া হয়েছে। আমাদের যে ক্ষতি হয়েছে সেই ক্ষতি পূরণ করার চেষ্টা পর্যন্ত করতে দেওয়া হচ্ছে না।

বিচারপতি গৌরব কান্ত:– আপনাদের ফায়ার লাইসেন্স রয়েছে বলছেন কিন্তু বাকি সব লাইসেন্স রয়েছে কি?আবেদনকারীর আইনজীবী বলেন, আমাদের সব লাইসেন্স রয়েছে। এখানে কেন এই রেস্তোরাঁ কে টার্গেট করা হয়েছে আমি শুধু সেটা বলছি। আমাদের অন্তত ১৫ দিনের নোটিশ দেওয়া উচিত ছিল। এভাবে পুলিশ নিয়ে এসে সরাসরি আমার দোকানের ফার্নিচার ভাঙা হয়েছে কেন? জবাবে রাজ্য জানায় , এখানে যা পরিস্থিতি ছিল সেই অনুযায়ী পদক্ষেপ নেওয়া হয়েছে। বিচারপতি বলেন, আমি বলছি না আপনারা পদক্ষেপ নিতে পারবেন না কিন্তু আপনারা ভাঙচুর করতে পারেন না। বৃহস্পতিবার এই মামলার পরবর্তী শুনানি। বৃহস্পতিবার পর্যন্ত আপনারা কোনও পদক্ষেপ নিতে পারবেন না।

দেখুন ভিডিও